cyanic-selkie/wikianc huggingface dataset:
Fredrik I (Preussi)
Elämänvaiheita
Fredrik I oli asian johdosta usein yhteydessä keisariin ja hänen tilaisuutensa tuli kun keisari tarvitsi apua sodassaan Ranskan kuningas Ludvig XIV vastaan. Fredrik lupasi antaa keisarille 8000 sotilasta jos tämä myöntää kuninkuuden. Keisari suostui ja vaaliruhtinas Fredrik III tuli Preussin kuningas Fredrik I 18. tammikuuta 1701. Königsbergissä pidetyissä seremonioissa Fredrik asetti kruunun päähänsä itse. Fredrik tunsi koko loppuelämänsä syvää kunnioitusta keisaria kohtaan pitäen häntä lääninherranaan.
Vakaumuksellisena luterilaisena Fredrik piti Ranskaa uhkana sekä kaikille protestanteille että omalle valtiolleen. Sen tähden hän liittoutui Espanjan perimyssodassa keisari Leopold I:n kanssa Ranskaa vastaan. Muutenkin hän myötäili keisaria ulkopolitiikassaan ottamatta kovin itsenäistä kantaa. Sota maksoi Preussille paljon, eikä sillä saavutettu juuri mitään. Ulkovallat tunnustivat Fredrikin kuninkaan arvonimen ja Preussi sai hallittavakseen Rein-joen varrelta Ylä-Gelderlandin ja Sveitsistä Neuchâtelin alueen.
Klassinen kreikka
Murteet
Kreikkalaisessa kirjallisuudessa itsessään esiintyy erottelu joonialaisiin, doorilaisiin ja aiolialaisiin, ja nykyaikainen tutkimus on vahvistanut tämän jaon; muut ryhmittelyt perustuvat yksinomaan tutkimukseen.
Andy Warhol
Yksityiselämä, luonne ja tavat
Warhol saattoi olla puhelias sisäpiirin kesken, mutta muissa sosiaalisissa tilanteissa hän heittäytyi yleensä puhumattomaksi ja vain tarkasteli ihmisiä. Warhol ei koskaan paljastanut yksityiselämäänsä ystävilleen, vaikka houkutteli heidät avautumaan omastaan. Hän kävi suuren osan intiimeimmistä keskusteluistaan puhelimessa, etenkin öisin. Warhol ei koskaan kiroillut vaan käytti vain lieviä ilmaisuja. Hän oli koko elämänsä hyvin uskonnollinen ja kävi kirkossa lähes päivittäin.
Warhol häpeili homoseksuaalisuuttaan ja tunsi alemmuudentunnetta ulkonäöstään, eikä hän etenkään nuorena solminut helposti fyysisiä suhteita ihastuksiinsa. Warhol oli kenkä- ja jalkafetisisti, ja ystäviensä mukaan hän oli myös voyeuristi ja nautti ihmisten katselemisesta. Warholin pitkäaikainen ystävä Henry Geldzahler on sanonut, että Warhol oli voyeuristi-sadisti ja tarvitsi lyhytkestoisiksi jääneisiin suhteisiinsa ekshibitionisti-masokisteja.
Warhol käytti paljon piristäviä, amfetamiinipohjaisia laihdutuslääkkeitä mutta ei koskaan sortunut huumeisiin, toisin kuin monet hänen ympärillään. Hän oli intohimoinen keräilijä. Yksi hänen taidesuosikeistaan oli surrealisti Giorgio de Chirico, jota kohtaan hän tunsi hengenheimolaisuutta.
Kuvataide
Warholin tavaramerkiksi muodostui tahraviivapiirrostekniikka, jonka hän omaksui opiskellessaan 1940-luvun lopulla teknillisessä korkeakoulussa. Hän piirsi kuvan paperille ja käänsi sen ennen värin kuivumista toista paperia vasten, jolloin alkuperäisestä piirroksesta syntyi tuhruinen peilikuva. Warholia miellytti tahraviivassa tuhruisen ja hauraan viivan lisäksi ajatus siitä, että hän oli tekniikan avulla etäännyttänyt itsensä lopputuloksesta. Aiheet tahraviivapiirustuksiin Warhol otti usein Life-aikakauslehden sivuilta, joiden kuvia hän piirsi läpi. Collegessa Warhol omaksui myös psykologisen lähestymistavan taiteeseen.
Warhol oli ensimmäinen, joka ryhtyi käyttämään silkkipainomenetelmää myös vakavasti otettavan taiteen teossa; aiemmin sitä oli käytetty vain mainostaiteessa ja halvoissa massatuotteissa. Aiemmin taiteilijat olivat käyttäneet silkkipainotekniikkaa omien töidensä kopioimiseen, mutta Warhol teki kuvat alun perinkin silkkipainovedoksiksi. Hän arvosti silkkipainokuvien kohdistumisvirheitä, jotka antoivat kuville tabloidimaisen sävyn. Warhol käytti mallina lehdistä löytämiään kuvia. Aluksi hän jäljensi kuvan stensiilillä asetaattilevylle, jota hän käsitteli kemikaaleilla ja saksilla. Tehtyään levyn itse hän käytti silkkipainokuvan teossa apuna löyhästi ohjeistamiaan avustajia. He siirsivät asetaatin seulakankaalle, jonka läpi he puristivat väriä. Silkkipainomenetelmällä Warhol pystyi tekemään samasta kuvasta eri väriyhdistelmiä. Hän aloitti vuonna 1962 mustavalkoisista painokuvista (Race Riot in Alabama) ja siirtyi sitten värillisiin, kuten kuuluisassa sarjassa Campbell's Soup Cans. Warhol teki niin monta vedosta kuin uskoi saavansa myydyksi.
Commerce de Bordeaux (1785)
Palvelus
Alus nimettiin Bonnet Rougeksi joulukuussa 1793, ja uudelleen helmikuussa 1794 Timoléoniksi. Alus otti osaa Abukirin taisteluun päällikkönään Louis-Léonce Trullet. Taistelussa aluksen peräsin vaurioitui Généreux'n osuttua alukseen. Alus taisteli kolme vuorokautta, kunnes se ajautui karille, jossa aluksen miehistö sytytti aluksensa tuleen estääkseen sen joutumisen viholliselle. Alus räjähti 2. elokuuta ollen siten viimeinen taisteluun osallistunut ranskalaisalus.
Klassinen kreikka
Murteet
Murteet luettiin osaksi yhtä kreikan kieltä, eikä mitään niistä pidetty jotenkin ”oikeampana” kreikkana ennen kuin kielen muoto vakiintui koineeksi hellenistisellä kaudella. Ajan kuluessa arvostetuimmaksi muotoutui kuitenkin attikalainen kreikka, ja se myös vaikutti eniten kreikan kielen myöhempään kehitykseen.
FARC
thumb|FARCin tunnus FARC eli Fuerzas Armadas Revolucionarias de Colombia–Ejército del Pueblo on Kolumbiassa toimiva vasemmistolainen sissiliike. FARC on Latinalaisen Amerikan suurin ja vanhin sissiliike.
Klassinen kreikka
Murteet
Murteiden väliset erot olivat pääasiassa fonologisia, mutta niissä oli myös joitakin morfologisia eroja sekä sanastollisia eroja. Murteet olivat yleensä puhuttuna suhteellisen ymmärrettäviä toista murretta puhuville. Merkittävien polisten murteet, kuten Ateenan attikalainen ja Spartan lakonialainen, todennäköisesti tunnettiin laajemmin ympäri kreikankielistä maailmaa ja niitä ymmärrettiin paremmin, kun taas jotkut murteet olivat muille vaikeampia ymmärtää.
FARC
Tavoitteet ja ideologia
FARC on ideologialtaan marxilais-leniniläinen järjestö, joka julistaa pyrkivänsä sosialistiseen vallankumoukseen Kolumbiassa. Vaikka ryhmän tavoitteena on vallankumous, se on vuosien ajan ilmoittanut olevansa periaatteessa valmis lopettamaan aseellisen toiminnan, jos neuvotteluissa hallituksen kanssa saadaan sovittua rauhanehdoista. Yhdysvallat ja Euroopan unioni luokittelevat järjestön terroristijärjestöksi.
Klassinen kreikka
Murteet
Muinaisen makedonian suhteesta kreikkaan ja sen murteisiin on eri näkemyksiä. Joidenkin tutkijoiden mukaan se oli yksi kreikan murteista, joskin muille vaikeampi ymmärtää; joidenkin mukaan taas oma kielensä.
Kielioppi
Klassisen kreikan kielioppi vastaa pääosin kielioppia, joka on kuvattu artikkelissa muinaiskreikka. Alla on kuvattu erityisesti klassista kreikkaa kuvaavia piirteitä.
FARC
Tavoitteet ja ideologia
FARC julistaa edustavansa Kolumbian maaseudun köyhiä ja vastustaa kiivaasti niin Yhdysvaltojen vaikutusta Kolumbiassa kuin kansainvälisiä yrityksiä. FARCin komentaja vuoteen 2008 saakka oli Manuel Marulanda Vélez alias Tirofijo. FARCin poliittinen siipi on Kolumbian maanalainen kommunistinen puolue. Viimeisten 10–15 vuoden aikana FARCin väitetään muuttuneen yhä ammattimaisemmaksi huumerikollisorganisaatioksi ja yhä vähemmän ideologiseksi sissiliikkeeksi. Kolumbian hallitus on julkaissut ohjelman, jonka turvin FARCin jäsenet voivat erota organisaatiosta siirtyäkseen siviilielämään, ja tuhannet FARCin jäsenet ovat tarttuneet tilaisuuteen. 4. helmikuuta 2008 satojatuhansia kolumbialaisia osallistui FARCin vastaisiin mielenosoituksiin Kolumbiassa. Mielenosoituksia järjestettiin maailmanlaajuisesti.
Klassinen kreikka
Äännemuutokset
Seuraavat alkukreikassa tapahtuneet äännemuutokset pätevät kaikkiin klassisen kreikan murteisiin:
Huomaa, että äänteet /w/ ja /j/, kun ne seurasivat vokaalia eivätkä edeltäneet vokaalia, yhdistyivät varhain vokaalin kanssa diftongiksi, eivätkä näin jääneet pois.
FARC
Tavoitteet ja ideologia
FARC on nauttinut myös eräiden Etelä-Amerikan maiden hallitusten suosiosta. Esimerkiksi Alberto Fujimorin aikana Perun tiedustelupalvelun päällikkö Vladimiro Montesinos myi järjestölle aseita.
Klassinen kreikka
Äännemuutokset
Äänteen /h/ ja /w/ poisjättäminen konsonantin jälkeen kompensoitui edeltävän vokaalin pidennyksellä. Äänteen /j/ poisjättäminen konsonantin jälkeen aiheutti monimutkaisia muutoksia, kuten edeltävän vokaalin doftongisoitumista, tai edeltävän konsonantin palatalisaation tai jonkun muun muutoksen. Joitakin esimerkkejä:
Fredrik I (Preussi)
Elämänvaiheita
Fredrik halusi Ruotsin liittolaisekseen. Kaarle XII:n kanssa kaavailtiin liittosopimusta, joka olisi antanut Preussille mahdollisuuden liittää Puolan länsiosat itseensä. Ruotsin tappio Suuressa Pohjan sodassa esti kaavailut.
FARC
Tavoitteet ja ideologia
Kolumbian armeija hyökkäsi sissien tukikohtaan Ecuadorin alueella 1. maaliskuusta 2008 ja tappoi 17, mukaan lukien järjestön puhemiehen Raúl Reyesin. Isku aiheutti protesteja eri puolilla Etelä-Amerikkaa. Sitä vastustaneet Ecuador ja Venezuela siirsivät joukkojaan Kolumbian rajalle. Kuuban Fidel Castron mukaan Kolumbian operaatiossa oli kyse "jenkki-imperiumin kansanmurhasuunnitelmista". Raúl Reyes oli myös neuvotellut Ranskan kanssa panttivanki Íngrid Betancourtin kohtalosta, ja myös Ranska ilmaisi pettymyksensä asiasta.
Abe Most
thumb|right|Abe Most (vasemmalla)
Fredrik I (Preussi)
Elämänvaiheita
Vaikka Fredrik I pitikin Ranskaa valtiona uhkana, hän salli useiden ranskalaisten perheiden muuttaa Berliiniin. Kyseessä olivat uskonnollista vainoa pakenevat hugenotit. Berliiniin syntyi merkittävä ranskankielinen yhteisö. Kuningatar Charlottelle hän rakennutti Berliiniin Charlottenburgin linnan, jonka puistosta tuli suosittu ulkoilualue. Maahan houkuteltiin italialaisia ja ranskalaisia taiteilijoita.
Toisin kuin myöhemmät preussilaiset sotilaskuninkaat, Fredrik I rakasti ylellisyyttä. Hän keräili jalokiviä, kiinalaista posliinia ja kalliita huonekaluja. Hänen saapuessaan paikalle vedettiin esiin punaiset matot, liput hulmusivat ja rummut pärisivät. Krenatöörit joiden puvut oli kirjailtu hopeakudonnaisilla, muodostivat kunniakujan. Hänen juhlansa, joita järjestettiin usein, olivat täynnään mitä kalleimpia herkkuja. Hänen pojanpoikansa Fredrik Suuri kritisoi tätä ankarasti. Hallitsijan lempiharrastus oli metsästys.
FARC
Tavoitteet ja ideologia
Kolumbia ilmoitti saaneensa haltuunsa Reyesin kannettavan tietokoneen, jonka tiedot osoittivat Venezuelan Hugo Chávezin maksaneen FARC:lle 300 miljoonaa dollaria mahdollisesti panttivankien vapautuksesta. Kolumbia syytti myös Ecuadorin presidentti Rafael Correaa FARC-yhteyksistä. Kolumbialaiset tiedostusvälineet syyttivät FARC-yhteyksistä myös Brasilian Lulan hallitusta.
Fredrik I (Preussi)
Elämänvaiheita
Berliini sai Fredrikin aikana kunnianimen ”Spreejoen Ateena”. Kunnia tästä kuuluu kuninkaan filosofikuningattareksi kutsutulle vaimolle Sophie Charlottalle. Hän suosi tieteitä ja taiteita, ja hänen tuttaviinsa ja keskustelukumppaneihinsa kuului Gottfried Leibniz. Puolisoiden säilyneestä kirjeenvaihdosta on päätelty, ettei heidän avioliittonsa ollut onnellinen.
FARC
Historia
Vuonna 1966 FARCin riveissä arvioidaan olleen 350 taistelijaa jotka olivat jakautuneet kuudeksi ”rintamaksi”. 60- ja 70-luvuilla FARC kasvoi hiljakseen eristäytyneillä maaseutualueilla ja kärsi välillä merkittäviäkin takaiskuja. Vuonna 1982 FARCin vahvuuden arvioidaan olleen noin 1100 taistelijaa. Samana vuonna pidetyssä 7. kongressissa FARCin nimeen lisättiin jälkiliite EP (Ejército del Pueblo, kansanarmeija), ja järjestö omaksui uuden, kunnianhimoisemman strategian vallankumouksen toteuttamiseksi Kolumbiassa.
1980-luvun kuluessa FARC vahvistui suotuisien poliittisten olosuhteiden sekä uusien strategisten ja taktisten linjausten ansiosta. Samalla se alkoi irtaantua Kolumbian kommunistisesta puolueesta ja katkaisi välinsä tähän virallisesti 1993. Vuonna 1994 FARCin riveissä arvioitiin olevan jo 9000 taistelijaa.
1980-luvun puolivälissä käytyjen rauhanneuvottelujen ja aselevon aikana FARC oli perustamassa Isänmaallista liittoa (Unión Patriótica, UP), joka pyrki toimimaan laillisena poliittisena puolueena osallistuen muun muassa vuoden 1986 presidentin- ja parlamenttivaaleihin. Tuhansia UP:n aktiiveja joutui kuitenkin seuraavina vuosina oikeistolaisten puolisotilaallisten ryhmien murhaamaksi, ja FARC palasi avoimen sodan tielle.
Andy Warhol
Kuvataide
1970-luvulla tekemistään muotokuvista Warhol veloitti 25 000 dollaria. Muotokuvien koko oli metri kertaa metri. Asiakas sai toisen kuvan 15 000 dollarilla, ja sitä seuraavien kuvien hinta laski 5 000 dollaria kappaleelta. Ennen työhön ryhtymistä Warhol otti asiakkaastaan polaroid-kuvia. Hän valitsi parhaan kuvan ja lähetti sen Alexander Heinticille Chromacomp-grafiikkapainoon, missä siitä tehtiin lopullisen kokoinen vedos. Kuvaan luotiin jyrkkä kontrasti jättämällä välisävyt pois. Warhol hahmotteli vedoksen avulla kuvan kankaalle ja maalasi taustan, silmät, huulet ja muut piirteet. Lopuksi Heintici teki silkkipainomenetelmällä kankaan päälle mustavalkoisen kuvan ja Warhol koristeli sen siveltimenvedoin. Värit Warhol valitsi kohteen mukaan ja liioitteli kohteen piirteitä tarpeen mukaan.
FARC
Historia
FARCin kannatus kasvoi 1990-luvulla, kun se suojeli kansalaisia armeijan sen kanssa yhteistyössä toimivien paramilitaarien raakuuksilta. FARCin kannatusta lisäsi myös sen kyky suojella niitä maalaisia, jotka joutuivat turvautumaan huumeiden viljelyyn pahenevassa taloustilanteessa Kolumbian valtion taistellessa Yhdysvaltain tuella huumeidenviljelyä vastaan.
Andy Warhol
Kuvataide
Warhol pyysi ja saikin usein uransa aikana tuttaviltaan ehdotuksia merkittävimpien töidensä aiheiksi. Hän on sanonut: "Minua ei ole koskaan nolottanut kysyä joltakulta suoraan: 'Mitä minä maalaisin?', sillä pop tulee ulkopuolelta, ja millä tavalla ideoiden pyytäminen toisilta eroaa niiden etsimisestä lehdistä?" Vaikka Warhol sai teoksiinsa aiheita muilta, niiden toteutustapa ja merkityssisältö olivat hänen omiaan.
Warhol pyrki etäännyttämään itsensä taiteesta ja automatisoimaan sen kuin koneen tuottamaksi. Julkisen imagonsakin hän muutti vuonna 1963 robottimaisen tunteettomaksi, vaikka yksityisesti hänet tunnettiin ajattelevana ja herkkähermoisena ihmisenä.
Elokuvataide
Elokuvantekijänä Warhol loi oman, hyvin tyylitellyn muotokielensä. Hänet muistetaan pitkäkestoisista mykkäelokuvista, joissa ei tapahtunut juuri mitään, mutta myös kiistanalaisia aiheita, kuten alastomuutta ja huumeita, kuvaavista elokuvista. Warholin on arvioitu vaikuttaneen merkittävästi elokuvataiteeseen.
FARC
Historia
Vuosina 1996–1998 FARC toteutti Kolumbian armeijaa vastaan useita näyttäviä ja tuhoisia hyökkäyksiä, joihin osallistui kerralla satoja sissejä. Hallituksen kanssa käytävien rauhanneuvottelujen osana hallituksen joukot jättivät marraskuussa 1998 FARCin hallintaan 42 000 neliökilometrin suoja-alueen. Helmikuussa 2002 hallitus kuitenkin katkaisi rauhanneuvottelut, ja Kolumbian armeijan joukot tunkeutuivat uudelleen tälle FARCin suoja-alueelle.
Andy Warhol
Elokuvataide
Warhol alkoi vuonna 1963 kokeilla aluksi yksittäisistä valokuvista tehdyillä filmeillä. Pian hän siirtyi tekemään pitkiä, liikkumattomia ja minimalistista estetiikkaa käyttäviä elokuvia, mikä oli antiteesi elokuvan silloisille konventioille. Warholin varhaiset elokuvat kuvasivat esimerkiksi nukkuvaa ihmistä kahdeksan tuntia tai tarkoituksellisen hitaasti syövää ihmistä. Hän kuvasi elokuvansa ilman ääntä mustavalkoisina ja esitti ne hidastettuina 16 kuvan sekuntinopeudella. Vaikka elokuvat olivat yksinkertaisia, Warhol suunnitteli valaistuksen ja kamerakulmat huolellisesti saadakseen aikaan haluamansa vaikutelman.
Jo vuonna 1963 Warhol alkoi käyttää filmeissään myös värejä, ääntä, kerrontaa ja liikkuvaa kameraa. Tosin hän käytti esimerkiksi tarkennusta tietoisen harhailevasti, ja äänen laatu oli tarkoituksellisen vaatimaton. Hänen filmeissään alkoi esiintyä näyttäviä ja erikoisia ihmisiä, jotka lausuivat kameralle pitkiä improvisoituja monologeja ja joiden Warhol antoi olla täysin "oma itsensä". Hän kuvasi myös rohkeita aiheita, kuten alastomuutta, homoseksuaalisuutta ja huumeiden käyttöä. 1960-luvun lopulla Warhol alkoi tehdä elokuvia yhdessä etenkin Paul Morrisseyn kanssa, jonka mukana niihin tuli ammattimaisempi ja tavanomaisempi näkökulma. 1970-luvulle tultaessa Warholin osuus elokuvien tekemisessä väheni ja hän oli usein mukana vain tuottajana. Warhol ei pitänyt juurikaan huolta elokuvistaan: niitä esitettiin eri tavalla vajaina versioina, ja moni niistä on jo kadonnut.
FARC
Historia
Vuosina 2002–2004 armeijan laaja offensiivi pakotti FARCin monilla alueilla perääntymään ja siirtymään takaisin liikkuvampaan, pienten ryhmien sissitaktiikkaan.
Andy Warhol
Elokuvataide
Elokuvataiteestaan Warhol sanoi:
FARC
Historia
FARCin nykyinen poliittinen siipi, Kolumbian maanalainen kommunistinen puolue, perustettiin virallisesti vuonna 2000.
Andy Warhol
Merkitys ja jälkimaine
Monista Warholin teoksista on 2000-luvulla maksettu kymmeniä miljoonia euroja. Warholin maalaus Silver Car Crash (Double Disaster) vuodelta 1963 myytiin vuonna 2013 huutokaupassa 105 miljoonalla dollarilla, mikä oli toiseksi korkein nykytaiteesta koskaan maksettu summa. Vuoden 2022 toukokuussa myytiin huutokaupassa New Yorkissa Warholin Shot Sage Blue Marilyn -maalaus Marilyn Monroesta 195 miljoonalla dollarilla.
Pittsburghin Carnegie Hallissa ja Slovakian Medzilaborcessa on Andy Warhol -museot laajoine kokoelmineen.
FARC
Historia
FARC solmi Kuuban Havannassa elokuussa 2016 neljän vuoden neuvotteluiden jälkeen Kolumbian hallituksen kanssa rauhansopimuksen, jonka on määrä päättää 50 vuotta jatkunut sisällissota. Sopimus vaati vielä hyväksymisen kansanäänestyksessä, mutta sen hyväksyminen vaati taakseen vain 13 prosenttia äänestäjistä, joten sen läpimenoa pidettiin lähes varmana. Niukka enemmistö kuitenkin äänesti rauhansopimusta vastaan.
Syksyllä 2017 Farc perusti poliittisen puolueen, joka otti nimen Yleinen vallankumouksellinen vaihtoehtoisvoima (Fuerzas Alternativas Revolucionarias del Común). Se käyttää edelleen lyhennettä FARC.
Presidentiksi vuonna 2018 valitun Iván Duquen arvellaan puuttuvan rauhansopimukseen, jota hän vaalipuheissaan arvosteli voimakkain sanakääntein.
Turun yliopiston oikeustieteellinen tiedekunta
thumb|Oikeustieteellisen tiedekunnan päärakennus, Calonia, kuvassa oikealla. Taustalla Vesilinna.
Oikeustieteellinen tiedekunta on yksi Turun yliopiston kuudesta tiedekunnasta. Tiedekunta on perustettu vuonna 1960. Tiedekunnassa on nykyään noin 1500 opiskelijaa ja noin 70 työntekijää.
FARC
Vahvuus tällä hetkellä
FARCin toiminta-alue käsittää noin 35–40 prosenttia Kolumbian pinta-alasta. Järjestön tukialueet sijaitsevat suurelta osin Kolumbian kaakkoisosan viidakoissa ja Andien juurella sijaitsevilla tasankoalueilla.
Turun yliopiston oikeustieteellinen tiedekunta
Tiedekunnan dekaanina toimii ympäristöoikeuden professori Anne Kumpula ja varadekaaneina oikeussosiologian professori Anne Alvesalo-Kuusi sekä julkisoikeuden professori Janne Salminen. Muista Turun yliopiston tiedekunnista poiketen oikeustieteellinen tiedekunta ei koostu laitoksista, vaan tiedekunnan oppiaineet on jaettu neljään pooliin, jotka ovat:
FARC
Toimintatavat
FARC on tehnyt hyökkäyksiä niin sotilaallisia, poliittisia kuin taloudellisia kohteita vastaan. Järjestön vastustajana on USA:n tukeman Kolumbian armeijan lisäksi oikeistolaiset puolisotilaalliset ryhmät, merkittävimpänä AUC (Autodefensas Unidas de Colombia).
Turun yliopiston oikeustieteellinen tiedekunta
Tiedekunta toimii yliopiston kampusalueella sijaitsevassa oikeustieteilijä Matthias Caloniuksen mukaan nimetyssä Calonia-rakennuksessa. Caloniuksen mukaan on nimetty myös tiedekunnan käytössä oleva vanhempi puurakennus Matthias.
FARC
Toimintatavat
FARCin väitetään kontrolloivan suurta osaa Kolumbian kokaiinin tuotantoa. Kolumbia on maailman ylivoimaisesti suurin kokaiinin tuottaja. Lisäksi järjestön sanotaan harjoittavan kiristystä ja ihmisryöstöjä (kidnappausta) sekä maantieryöstöjä. Kuuluisin sen panttivangeista lienee ranskalais-kolumbialainen poliitikko Íngrid Betancourt. Heinäkuun alussa Kolumbia ilmoitti vapauttaneensa Betancourtin ja 14 muuta panttivankia soluttautumalla FARCin riveihin ja huijaamalla panttivankeja vartioineita henkilöitä. Radio Suisse Romande raportoi kuitenkin 4. heinäkuuta FARCin saaneen ensin 20 miljoonan dollarin lunnaat, jonka jälkeen tehtiin lavastettu vapautusoperaatio. FARC rajaa toimintansa Kolumbian rajojen sisälle, joskin vuonna 1991 FARCin sissit ottivat rajaseudulla yhteen Brasilian armeijan kanssa.
Turun yliopiston oikeustieteellinen tiedekunta
Opiskelu ja opetus
Tiedekunnassa voi suorittaa seuraavat tutkinnot:
Hendrik Krumm
Hendrik Krumm (21. heinäkuuta 1934 Leisi – 12. huhtikuuta 1989 Tallinna) oli virolainen oopperalaulaja, äänialaltaan tenori.
Turun yliopiston oikeustieteellinen tiedekunta
Opiskelu ja opetus
Vuonna 2012 tiedekunnassa opiskeli 1054 perustutkinto-opiskelijaa, 111 jatko-opiskelijaa sekä 153 erillisopiskelijaa. Samana vuonna tiedekunnassa suoritettiin 148 alempaa ja 135 ylempää korkeakoulututkintoa sekä yhdeksän tohtorin tutkintoa. Yhteensä tiedekunnasta on valmistunut yli neljätuhatta opiskelijaa. Uusia perustutkinto-opiskelijoita tiedekuntaan otetaan vuosittain noin 130.
Turun yliopiston oikeustieteellinen tiedekunta on valittu opetuksen huippuyksiköksi vuosina 1997–1998 sekä koulutuksen laatuyksiköksi vuosina 1999–2000, 2004–2006 ja 2007–2009. Maininnat myöntää opetusministeriö. Tutkintoon johtavan koulutuksen lisäksi tiedekunta on vuodesta 1995 lähtien järjestänyt täydennyskoulutusta sekä lakimiehille että muun kuin oikeustieteellisen koulutuksen saaneille henkilöille.
Tiedekunta järjestää yhdessä Åbo Akademin oikeustieteen laitoksen ja Turun kauppakorkeakoulun yritysjuridiikan oppiaineen kanssa Turku Law School -yhteistyön kautta opiskelijoille kansainvälisesti suuntauneita, englanninkielisiä kursseja. Lisäksi tiedekunta tarjoaa englanninkielistä informaatio-oikeuteen keskittyvää Law and Information Society -maisteriohjelmaa.
Lisäksi tiedekunta tarjoaa monitieteellistä työelämän ja henkilöstöasioiden perusopintokokonaisuutta, joka koostuu Turun yliopiston, Åbo Akademin ja Työterveyslaitoksen tarjoamasta opetuksesta.
Tutkimus
Turun yliopiston oikeustieteellisessä tiedekunnassa on käynnissä useita Suomen akatemian rahoittamia tutkimushankkeita, muun muassa oikeudenmukaiseen oikeudenkäyntiin, ympäristöoikeudelliseen päätöksentekoon sekä vallankäytön ja oikeusjärjestyksen välisiin suhteisiin liittyvät hankkeet. Lisäksi tiedekunta on mukana kahdessa tutkimuksen huippuyksikköhankkeessa.
Tiedekunnalla on oma tutkijakoulu.
Historia
Tiedekunta, silloin nimeltään Turun Yliopiston lainopillinen tiedekunta, perustettiin vuonna 1960 ja ensimmäiset opiskelijat aloittivat opintonsa tammikuussa 1961. Tiedekunnan nimi muuttui nykyiseen muotoonsa vuonna 1963. Tiedekunnan "isänä" on yleisesti pidetty entistä pääministeriä, siviilioikeuden professori T. M. Kivimäkeä, joka myötävaikutti vahvasti oikeustieteellisen tiedekunnan perustamiseen Turun yliopiston yhteyteen ja auttoi myös tiedekunnan perustamiseen tarvittujen varojen keräämisessä. Tiedekunnan ensimmäisenä dekaanina toimi siviilioikeuden professori P.J. Muukkonen. Muita tiedekunnan ensimmäisiä professoreita olivat muun muassa Otto Brusiin, Bengt Broms ja Niilo Salovaara. Ensimmäiset tutkinnot tiedekunnasta suoritettiin vuonna 1963 (alempi oikeustutkinto) ja vuonna 1964, jolloin tiedekunnasta valmistuivat ensimmäiset oikeustieteen kandidaatit, myöhemmin professoreina toimineet Hannu Tapani Klami ja Juha Tolonen. Ensimmäisenä tiedekunnasta väitteli vuonna 1965 Otto Brusiinin oppilas, Helsingin yliopistossa ylemmän oikeustutkinnon suorittanut Kaarle Makkonen, jonka sanotaan tuoneen modernin analyyttisen filosofian suomalaiseen oikeusteoriaan.
Tiedekunta muutti nykyisiin omiin tiloihinsa tiedekuntarakennus Caloniaan vuonna 1986.
Dekaanit
Oikeustieteellisen tiedekunnan dekaaneina ovat toimineet:
Hendrik Krumm
Krumm valmistui vuonna 1963 Tallinnan valtionkonservatoriosta Aleksander Arderin luokalta ja täydensi opintojaan vuosina 1965–1967 La Scalan laulukoulussa Milanossa Gennaro Barran johdolla. Hän tuli tunnetuksi etenkin italialaisen (kuten Verdin ) ja ranskalaisen ohjelmiston tulkitsijana. Hän työskenteli Estonia-teatterin solistina vuodesta 1961 ja teki lukuisia Suomen-vierailuita, esimerkiksi Aarre Merikannon Juhan Shemeikkana Savonlinnan oopperajuhlilla (1970–1971) ja Helsingissä (1972). Krumm esiintyi myös muualla Euroopassa, Yhdysvalloissa ja Japanissa. Oopperan lisäksi hän tulkitsi oratoriorooleja ja esiintyi konserttilaulajana.
Turun yliopiston oikeustieteellinen tiedekunta
Julkaisutoiminta
Turun yliopiston oikeustieteellinen tiedekunta on vuodesta 1995 lähtien julkaissut kuusi kertaa vuodessa ilmestyvää Oikeustieto-lehteä. Vuodesta 2003 lähtien tiedekunta on julkaissut myös oikeustieteellisiä artikkeleja sisältävää Nordic Journal of Commercial Law -verkkojulkaisua. . Tiedekunnalla on lisäksi aktiivista kirjanjulkaisutoimintaa eri oikeudenaloilta.
Lisäksi tiedekunnan opiskelijoiden ainejärjestö Lex ry julkaisee oikeustieteen ylioppilaiden toimittamaa juridista Acta Legis Turkuensia -aikakauskirjaa.
Hendrik Krumm
Krumm oli kahdesti naimisissa: Berta Krummin kanssa ja vuodesta 1974 Katrin Karisman kanssa.
FARC
Toimintatavat
FARCia samoin kuin sen vastustajia on syytetty lukuisista ihmisoikeusloukkauksista, kuten vastustajien murhista, kidnappauksista, kidutuksesta ja lapsisotilaiden käyttämisestä.
Fysis
Fysis on antiikin kreikkalainen filosofinen, teologinen ja luonnontieteellinen termi, joka käännetään yleensä luonnoksi. Termi on sanojen 'fysikaalinen' ja 'fysiikka' alkuperä.
Sanan varhaisin tunnettu esiintymä on Homeroksen Odysseiassa, jossa sitä käytetään kerran. Siinä sillä viitataan tietyn yrtin sisäsyntyiseen luonteeseen tai koostumukseen, joka sillä on kasvun tuloksena. Myös muussa varhaisessa käytössä sana liittyi kasvien, eläinten ja muiden maailman piirteiden luonnolliseen kasvamiseen, kun ne vaikuttavat kehittyvän ilman ulkoista vaikutusta.
Esisokraattisilla filosofeilla termi sai lukuisia uusia merkityksiä. Nämä merkitykset vastaavat melko hyvin niitä, joita sanaan 'luonto' nykyään liitetään. Esisokraatikoille fysis oli sama kuin filosofian tutkimusalue. Tämä ilmenee muun muassa Platonilla sekä siinä, että Aristoteles kutsuu varhaisia filosofeja termillä fysikoi, ne jotka käsittelevät fysistä.
Aristoteleesta lähtien fysikaalinen eli fysiikan (oikeammin, ta fysika, ”luonnolliset asiat”) tutkimusalue on asetettu metafyysistä eli metafysiikan tutkimusaluetta vastaan. Tämä näkyy myös Aristoteleen teosten Fysiikka ja Metafysiikka nimeämisessä.
Henry Thoreau ymmärsi fysiksen siirtymiseksi pimeydestä valoon sekä biologisesti, kosmisesti että kognitiivisesti. Leo Strauss piti kreikkalaista termiä merkkinä jostakin uudesta, jonka kreikkalaiset löysivät — jostakin, joka poikkeaa muiden kulttuurien ajatustavasta, jota kuvaavat sellaiset termit kuin dharma ja tao.
Lääketieteessä sananloppu -fysis esiintyy sellaisissa sanoissa kuin symfysis ja epifysis merkityksessä ”kasvaminen”.
Headset
pienoiskuva|Peliheadsettejä rivissä. Headset (kuulokemikrofoni) on päässä pidettävä laite, jossa on yhdistetty kuulokkeet ja mikrofoni. Headsettejä käyttivät ensimmäisinä lentäjät ja lennonjohtajat radiokommunikaatioissaan, puhelinpalvelutyössä toimivat toimistotyöntekijät sekä simultaanitulkit. Nykyisin headset on käytössä myös erilaisissa tietokoneella internetin välityksellä pelattavissa verkkopeleissä, joissa käyttäjät kommunikoivat toisilleen sekä pikaviestimissä ja VoIP puhelimissa. Erityisen kätevä headset on Internetin välityksellä käytävissä puhelin- tai multimediapalavereissa.
Adam Sołtys
thumb|right|Adam Sołtys
Reijo Mikkolainen
Reijo Kalevi Mikkolainen (s. 14. toukokuuta 1964 Pirkkala) on suomalainen uransa lopettanut jääkiekkoilija. Pelipaikaltaan hän oli laitahyökkääjä.
Headset
Headsetin johdossa tai rungossa voi olla äänenvoimakkuuden säädin ja mikrofonin mykistyskytkin. Headset kytketään tietokoneeseen, tablettiin tai puhelimeen joko langallisesti tai langattomasti.
Adam Sołtys
Adam Sołtys (4. heinäkuuta 1890 Lviv – 6. heinäkuuta 1968 Lviv) oli puolalainen kapellimestari, säveltäjä ja musiikkipedagogi. Hän oli säveltäjä Mieczysław Sołtysin poika.
Headset
Mobiililaitteiden headseteissä korvanapit ja mikrofoni ovat usein kiinni toisissaan vain johtojen välityksellä, ilman sankaa. Joissain kuulokemikrofoneissa on audioliittimien sijaan USB-liitin, jolloin luuri yhdistetään tietokoneeseen sen kautta.
Adam Sołtys
Sołtys opiskeli kuusivuotiaasta saakka viulunsoittoa ja musiikin teoriaa isänsä sekä pianonsoittoa äitinsä johdolla. Vuosina 1904–1911 hän suoritti konservatorio-opinnot Lvivissä; viulunsoittoa hän opiskeli tuolloin Maurycy Wolfsthalin luokalla ja teoria-aineita isänsä johdolla. Vuodesta 1911 hän opiskeli Berliinin oppilaitoksissa sävellystä Robert Kahnin, Karl Leopold Wolfin ja Georg Schumannin, orkesterinjohtoa Rudolf Krasseltin sekä musiikkitiedettä Johannes Wolfin, Carl Stumpfin ja Hermann Kretzschmarin johdolla. Hän sai tohtorinarvon vuonna 1921.
Reijo Mikkolainen
Mikkolainen aloitti uransa SM-liigassa Tapparassa, jossa hän pelasi kaudet 1983–1989 voittaen neljä Suomen-mestaruutta. Tämän jälkeen hän siirtyi TPS:ään, jossa voitti mestaruudet vuosina 1990, 1991 ja 1993. TPS:ssä hän pelasi kauteen 1993–1994 asti, jonka jälkeen siirtyi Tampereen Ilvekseen. Ilveksestä hän siirtyi kesken kauden 1995–1996 takaisin Tapparaan, jossa pelasi vain loppukauden siirtyen seuraavaksi kaudeksi Saksan pääsarjaan EC Peitingiin. Kauden 1997–1998 hän pelasi vielä Saksan 2. Bundesliigassa, jonka jälkeen hän lopetti uransa.
Sam Most
thumb|right|Sam Most
Sam Most (16. joulukuuta 1930 Atlantic City, New Jersey – 13. kesäkuuta 2013 Woodland Hills, Kalifornia) oli yhdysvaltalainen jazzia soittanut huilisti ja tenorisaksofonisti. Harvemmin hän soitti myös klarinettia. Hän oli klarinetisti Abe Mostin veli. Hän soitti varhain Tommy Dorseyn (1948), Boyd Raeburnin ja Don Redmanin orkestereissa. Hän johti ensimmäisen oman sessionsa vuonna 1953.
Most levytti sessiota monille eri levymerkeille ja työskenteli muiden muassa Chris Connorin, Paul Quinichetten, Teddy Wilsonin, Buddy Richin, Red Norvon ja Louie Bellsonin kanssa. Hän kuoli 82-vuotiaana syöpään. Hän oli naimaton.
Reijo Mikkolainen
Maajoukkueurallaan Mikkolainen edusti Suomea vuoden 1988 talviolympialaisissa, jossa Suomi saavutti ensimmäisen (mikäli Euroopan-mestaruuskilpailuja ei oteta huomioon) jääkiekon arvokisamitalinsa voittamalla turnauksessa olympiahopeaa. Mikkolainen teki hattutempun ottelussa Ranskaa vastaan. Hänestä tuli pitkäksi aikaa viimeisin suomalaispelaaja, joka on tehnyt olympialaisissa hattutempun, kunnes Sakari Manninen teki hattutempun Slovakiaa vastaan Suomen ensimmäisessä ottelussa Pekingin olympialaisissa vuonna 2022. Mikkolainen oli mukana myös vuosien 1987, 1989 ja 1990 maailmanmestaruuskilpailuissa. Hänet on nimitetty Suomen Jääkiekkoleijonaksi numerolla 163. Seitsemän Suomen-mestaruuden lisäksi hänellä on yksi SM-hopea.
Muuta
Mikkolaisen isoisoisä Kalle Mikkolainen voitti joukkuevoimistelun olympiapronssia Lontoon kesäolympialaisissa 1908.
Adam Sołtys
Palattuaan Lviviin Sołtys aloitti työskentelyn konservatoriossa harmonian, kontrapunktin ja sävellyksen professorina. Vuonna 1927 hän istui ensimmäisen kansainvälisen Frédéric Chopin -pianokilpailun tuomariston jäsenenä Varsovassa. Vuonna 1929 isänsä kuoltua hän nousi konservatorion johtoon. Vuodesta 1933 Sołtys toimi Lvivin filharmonikkojen taiteellisena johtajana. Hänen ohjelmistoonsa kapellimestarina kuului teoksia muiden muassa Johann Sebastian Bachista, Ludwig Beethovenista ja Johannes Brahmsista aikansa säveltäjien musiikkiin. Hän toi esiin teoksia myös sellaisilta puolalaisilta säveltäjiltä kuin Grzegorz Fitelbergilta, Mieczysław Karłowiczilta, Witold Maliszewskilta, Zygmunt Noskowskilta, Ludomir Różyckilta ja Karol Szymanowskilta. Vuodesta 1936 Sołtys johti Lvivin puolalaisen radioaseman musiikkiosastoa.
Toisen maailmansodan jälkeen Sołtys työskenteli Lvivin konservatoriossa elämänsä loppuun saakka. Hänen johdollaan opiskelivat muiden muassa Józef Michał Chomiński, Roman Palester, Jerzy Kołaczkowski, Witold Krzemieński, Stanisław Skrowaczewski, Tadeusz Machl, Andrzej Nikodemowicz, Zofia Iszkowska ja Zofia Lissa. Sołtys toimi myös kapellimestarina Lvivin filharmonikoissa sekä ooppera- ja balettiteatterissa. Hän esiintyi vierailevana kapellimestarina lisäksi Kiovassa. Sołtys sai Puolan kultaisen ansioristin vuonna 1933 ja Ukrainan sosialistisen neuvostotasavallan ansioituneen taiteilijan arvonimen vuonna 1953. Sołtys haudattiin Lvivin Lytšakivskyi-hautausmaalle.
Sołtysin sävellystuotantoon kuuluu muun muassa yksinlauluja, sonaatti viululle ja pianolle (1916, 1925) sekä sinfoniat nro 1 (uruille ja orkesterille, 1922–1925) ja nro 2 (1945).
Tetrapolis (Attika)
Tetrapolis (, ”Nelikaupunki”) oli antiikin Attikan eli Ateenan kaupunkivaltion hallussa olleen alueen osa Kreikassa. Se käsitti neljä demosta Attikan koillisosassa. Ne olivat Marathon, Oinoe, Probalinthos ja Trikorythos.
Tetrapoliin nimi käsitettiin alun perin ilmeisesti erisnimeksi, joka tarkoitti yhtä kaupunkia, joka on muodostettu neljästä osasta (”Nelikaupunki”); ei neljää erillistä kaupunkia (”Neljä kaupunkia”). Se oli ilmeisesti luotu jonkinlaisena sympoliteiana jo hyvin varhaisina aikoina. Tetrapoliin kansalaisista käytettiin demonyymiä Tetrapoleus. Sillä oli oma hallinto sekä omat kultit ja syntymyytti. Klassisen kauden ateenalaiset katsoivat, että Tetrapolis olisi varhaisina aikoina ollut jopa itsenäinen polis eli kaupunkivaltio. Tälle ei kuitenkaan ole nykynäkemyksen mukaan perusteita, sillä koillisen Ateenan alueelta ei ole tehty tähän viittaavia arkeologisia löytöjä ennen noin vuotta 800 eaa. Näin ajatus Tetrapoliista varsinaisena poliksena on saattanut syntyä vasta 600–500-luvuilla eaa., ja se on mahdollisesti syntynyt tuonaikaisten maantieteeseen perustuneiden Ateenan puolueriitojen seurauksena.
Perinteisen ateenalaisen käsityksen mukaan Tetrapolis oli yksi Attikan alueen kahdestatoista alkuperäisestä Kekropsin perustamasta kaupungista tai kyläkunnasta, joista Ateenan kaupunkivaltio muodostettiin synoikismoksessa, joka myyteissä laitettiin Theseuksen nimiin. Kreikkalaiset itse sijoittivat Attikan synoikismoksen niinkin kauas kuin vuoteen 1259/1258 eaa. Erään nykyaikaisen teorian mukaan prosessi olisi ollut pidempi, ja Tetrapolis olisi yhdistetty Ateenaan viimeisten alueiden joukossa vasta noin 600-luvulla eaa., samoin kuin esimerkiksi Eleusis. Yhtä mahdollista on kuitenkin sekin, ettei myytillä ole juurikaan historiallisia perusteita.
Ajan kuluessa Tetrapolis-nimi jäi pois käytöstä joko synoikismoksen seurauksena tai muutoin alueen tultua kiinteämmin osaksi Ateenaa. Sen osista tuli neljä erillistä demosta. Kleistheneen uudistuksissa noin 508 eaa. Tetrapoliin demokset jaettiin ilmeisesti tarkoituksella eri fyleihin vanhojen klikkien purkamiseksi. Tämän jälkeen Probalinthos kuului Pandionis-fyleen, kun muut kolme demosta kuuluivat Aiantis-fyleen.
Jorma Vanamo
Jorma Jaakko Vanamo (30. lokakuuta 1913 Mouhijärvi – 13. joulukuuta 2006 Helsinki ) oli suomalainen diplomaatti. Hän toimi Suomen suurlähettiläänä Varsovassa (1958–1963), Moskovassa (1963–1967), Roomassa, Vallettassa ja Nikosiassa (1970–1975) sekä Tukholmassa (1975–1980). Lähettiläänä hän oli Bukarestissa (1958–1960), Sofiassa (1958–1963), Kabulissa (1963–1966) sekä Ulan Batorissa (1963–1966).
Lapsuus ja nuoruus
Jorma Vanamon vanhemmat olivat apteekkari ja farmaseutti.
Donna Brown (sopraano)
Donna Brown (s. 1955) on kanadalainen sopraano. Hän opiskeli pianonsoittoa, laulua ja sävellystä Ottawassa sekä Montrealin McGill-yliopistossa ennen muuttamistaan Pariisiin. Lisäksi hän pääsi stipendeillä opiskelemaan Wieniin ja Salzburgiin opettajanaan muun muassa Edith Mathis. Brown on saanut kriitikoilta kiitosta esiintymisistään Wolfgang Amadeus Mozartin, Richard Straussin, Georg Friedrich Händelin ja Giuseppe Verdin oopperoissa. Brown esiintyi Lyonin oopperassa Claude Debussyn keskeneräisen Rodrigue et Chimne -oopperan kantaesityksessä.
Jorma Vanamo
Lapsuus ja nuoruus
Vanamo kuului oikeustieteen opiskelijoiden ainejärjestön Pykälä ry:n ensimmäisiin jäseniin ja toimi sen kolmantena puheenjohtajana vuosina 1937–1938.
Donna Brown (sopraano)
Resitalistina Brown on esiintynyt muiden muassa Michel D'Alberton, Roger Vignolesin, Maria João Piresin, Alain Planesin, Jean-Marc Luisadan, Stephane Lemelinin, Andrew Tunisin ja Philippe Cassardin kanssa.
Jorma Vanamo
Ura
Valmistuessaan lainopin kandidaatiksi vuonna 1939 Jorma Vanamo oli toiminut ulkoministeriössä virkamiesharjoittelussa jo useamman kuukauden. Vanamo aloitti 1. päivänä helmikuuta vuonna 1939 ulkoasiainministeriössä aluksi palkattomana konekirjoittajana, ja 3. maaliskuuta 1939 hän astui virallisesti ulkoasiainhallinnon palvelukseen. Vanamo sai todistaa myös heti uransa alussa talvisotaan johtanutta kehitystä. Nimittäin, Baltian maiden saatua neuvottelukutsut liittyen Neuvostoliiton tukikohtavaatimuksiin, oli Jorma Vanamo sähkepäivystäjänä 5. päivänä lokakuuta 1939, kun Moskovasta tuli Aarno Yrjö-Koskisen salasähke. Sähkeen keskeisenä sisältönä oli Kremlin kutsu neuvottelemaan konkreettisista poliittisista kysymyksistä. Talvisodan alettua Vanamo lähetettiin kanslia-apulaiseksi Tukholmaan. Sodan loputtua hänet siirrettiin avustajaksi Moskovaan, missä Juho Kusti Paasikivi tuolloin toimi lähettiläänä.
Vuonna 1948 Vanamo siirtyi jaostosihteeriksi ulkoasiainministeriöön ja yleni jaostopäälliköksi seuraavana vuonna.
thumb|right|[[Nikita Hruštšov puhuu, Urho Kekkonen, Leonid Brežnev, Nikolai Podgornyi, Jorma Vanamo ja Kustaa Loikkanen kuuntelevat (1963).]] Vuosina 1951–53 Vanamo lähetettiin jälleen Tukholmaan, nyt ensimmäiseksi lähetystösihteeriksi ja lähetystöneuvokseksi. Ruotsista hän siirtyi apulaisosastonpäälliköksi ulkoministeriöön kauppapoliittiselle osastolle vuonna 1953 tehtävänään kauppasopimusneuvottelut Neuvostoliiton kanssa. Vanamo siirtyi päällikön sijaiseksi Washingtoniin 1954. Toimialueeseen kuuluivat muiden muassa hallinnolliset asiat, konsulinvirastot sekä poliittiset erilliskysymykset. Toimittuaan Yhdysvalloissa kaksi vuotta Vanamo palasi ulkoministeriöön hallinnollisen osaston päälliköksi vuonna 1956.
Jorma Vanamosta tuli suurlähettiläs vuonna 1958 Varsovaan, mistä käsin hän hoiti myös Suomen Bulgarian- ja Romanian-suhteita. Varsovan-vuosia seurasi neljä vuotta Moskovassa 1963–67, tällä kertaa suurlähettilään tehtävissä. Tänä aikana toisena kautenaan presidenttinä toimiva Urho Kekkonen vakuuttui Vanamon pätevyydestä. 1967 hänet nimitettiinkin valtiosihteeriksi ulkoministeriöön. Valtiosihteerikaudellaan Vanamolla oli tärkeä rooli Neuvostoliiton suurlähettiläs Aleksei Beljakovin toimintaa koskevan tutkinnan hoidossa. Beljakov paljastui tuestaan Suomen Kommunistisen Puolueen stalinistiselle siivelle, mikä luonnollisesti vahvisti Neuvostoliiton ideologista roolia Suomen sisäpolitiikassa. Tapaus johti Beljakovin eroon virastaan ja paluuseen kotimaahansa keväällä 1971.
Suomessa vietetyn 1960-luvun lopun jälkeen Vanamo lähetettiin vuonna 1970 uuteen asemapaikkaan Roomaan. Suomella ja Italialla ei tähän asti ollut ollut keskinäistä vierailuvaihtoa, mutta nyt presidentti Kekkonen teki valtiovierailun Italiaan tammikuussa 1971. Ulkoministeri Aldo Moro teki vastavierailun Suomeen samana keväänä.
Tukholmaan Vanamo palasi suurlähettilääksi suoraan Roomasta 1975. Siellä hän toimi aina eläkkeellejäämiseensä asti, vuoteen 1980.
Jorma Vanamon puoliso Hanna o.s. Hongisto (1913–2000) edusti näkyvästi Suomea aviomiehensä rinnalla.
Nemrut (vuori)
Nemrut on 2 150 metrin korkuinen vuori Kaakkois-Turkissa Adıyamanin maakunnassa. Se on osa Taurusvuoria ja lisättiin Unescon maailmanperintölistalle vuonna 1987. Vuori on kuuluisa ennen kaikkea sen huipulla sijaitsevista patsaista.
Patsaat
Paikan löysi saksalainen insinööri Karl Sester vuonna 1881.
Donna Brown
Lisäksi Donna Brown on ollut seuraavien fiktiivisten henkilöiden nimenä:
John Adams (säveltäjä)
thumb|John Adams John Coolidge Adams (s. 15. helmikuuta 1947 Worcester, Massachusetts) on yhdysvaltalainen säveltäjä ja kapellimestari. Hänet tunnetaan minimalistisista orkesteriteoksistaan ja ajankohtaisiin aiheisiin pohjautuvista oopperoistaan.
Ura
John Adams opiskeli sävellystä Steve Reichin, Leon Kirchnerin, David Del Tredicin ja Roger Sessionsin johdolla ja valmistui Harvardin yliopistosta vuonna 1971. Hän muutti Kaliforniaan, jossa opetti ja toimi kapellimestarina kymmenen vuotta San Franciscon konservatoriossa. Hänen innovatiiviset konserttinsa johtivat siihen, että hänet nimitettiin San Franciscon sinfoniaorkesterin ensimmäiseksi uuden musiikin neuvonantajaksi sekä myöhemmin nimikkosäveltäjäksi vuosiksi 1979–1985. Tänä aikana Adams saavutti mainetta teoksilla Harmonium ja Harmonielehre. Vuonna 1986 Adams allekirjoitti levytyssopimuksen Nonesuch Recordsin kanssa, joka on siitä lähtien julkaissut yksinoikeudella Adamsin musiikkia sisältäviä levyjä. Vuonna 1999 Nonesuch julkaisi The John Adams Earboxin, kiittävät arvostelut saaneen 10 CD:n kokoelman Adamsin musiikkia.
New age
pienois|Moni new agesta kiinnostunut harjoittaa [[joogaa.]] New age, joskus myös uushenkisyys, on länsimaisen kulttuurin piirissä vaikuttava laaja uskonnollishenkinen liike, jonka luonteenomaisena piirteenä on yksilöllinen ja monista eri lähteistä ammentava henkinen kehitys. ”Uudella aikakaudella” tarkoitetaan astrologista Vesimiehen aikaa erotuksena vanhaan Kalojen aikaan. Liikkeellä ei ole yhteistä johtoa tai oppijärjestelmää, vaan se on pikemminkin erilaisten henkisten etsijöiden yhteenliittymä. Toimintaansa viitatessaan monet new agen harjoittajat eivät itse käytä new age -nimitystä.
John Adams (säveltäjä)
Tuotanto
Adamsin sävellyksistä tunnetuin ja eniten huomiota herättänyt on ooppera Nixon Kiinassa (Nixon in China), joka kantaesitettiin Houstonin oopperassa vuonna 1987 ja joka voitti vuonna 1989 Grammy-palkinnon parhaasta uuden musiikin sävellyksestä. Nixon Kiinassa toi oopperataloihin yhteiskunnan lähihistorian ja toimi alkusysäyksenä ja esikuvana kokonaiselle postmodernin musiikkiteatterin genrelle. Vaikka teoksessa on komiikkaa, se ei ole pelkkä satiiri. Libretto on monikerroksinen tutkielma oman aikamme sankareista ja kulttuurien välisen kommunikoinnin vaikeudesta.
New age
Määrittely
New agen kannattajat kuvaavat itseään ennemminkin henkisiksi kuin uskonnollisiksi. Keskeisellä sijalla ovat omakohtaiset uskonnolliset kokemukset, yksilön voimaantuminen tai tietoisuuden laajentuminen.
Nimitys
Nimitystä new age (uusi aika tai uusi aikakausi) on käytetty erilaisissa yhteyksissä jo ainakin 1600-luvulta lähtien. Englantilainen teosofi Alice Bailey kirjoitti vuodesta 1932 alkaen ”uudesta ajasta”, joka oli lähestyvä hyvinvoinnin, vaurauden ja rauhan aikakausi. Tämä uusi aika edustaa Vesimiehen aikaa ja päättyvä aikakausi kalojen aikaa. Käsite alkoi saada nykyisen henkisen merkityksensä 1960–1970-lukujen vaihteessa Yhdysvalloissa. New age -liikkeestä alettiin puhua 1970-luvun jälkipuoliskolla, ja nykyisen vakiintuneen merkityksensä nimitys sai 1980-luvulla. Nimitys new age alkoi väistyä 1990-luvulla, kun sen sijaan alettiin puhua mieluummin henkisyydestä, holismista eli kokonaisvaltaisuudesta ja ”uudesta tietoisuudesta”, ja kyseisen maailmankatsomuksen edustajat alkoivat määritellä itsensä ”etsijöiksi”. 2000-luvun suomalaisessa tutkimuksessa new agesta käytetään usein termiä uushenkisyys. Nimitystä ”new age” käytetään 2010-luvulla enää lähinnä liikkeen ulkopuolisissa teksteissä tai musiikin ja kirjojen lajityypin nimityksissä.
John Adams (säveltäjä)
Tuotanto
Adams, joka alun perin tunnettiin minimalistina, on myöhemmässä tuotannossaan valjastanut minimalismin rytmisen energian rikkaaseen harmoniamaailmaan ja orkestraaliseen mielikuvitukseen, jossa näkyy myöhäisromantiikan vahva vaikutus. Uusissa teoksissaan Adams viittaa oikeastaan moniin erilaisiin 1900-luvun sävelkieliin. Esimerkiksi orkesterikappale Fearful Symmetries koskettaa Stravinskin ja Honeggerin musiikkia sekä big bandien soittamaa swing-musiikkia.
New age
Historiaa
New agen juuret ovat 1800-luvun romanttisissa ja okkultisissa virtauksissa, kuten teosofiassa, jotka etsivät innoitusta menneisyydestä ja Lähi-idän muinaisista korkeakulttureista. Vaikutteita lähdettiin 1900-luvun vaihteessa etsimään idästä, ja länteen tuli Intiasta hindulaisia lähetystyötä tekeviä guruja. Teosofian hajaantumisen seurauksena 1900-luvun alkuvuosikymmeninä syntyneistä liikkeistä new age -ajattelun kannalta tärkeitä olivat esimerkiksi Rudolf Steinerin antroposofinen liike, Alice Baileyn Arcane School ja Guy Ballardin I Am -liike. Muita liikkeen kannalta merkittäviä ajattelijoita olivat Annie Besant ja G. I. Gurdjieff. Spiritualismin suosio oli korkeimmillaan ensimmäisen maailmansodan jälkeisinä vuosina, ja useita okkultistisia tai esoteerisia lehtiä ilmestyi. New agen maailmankuvaan vaikuttivat myös 1940-luvulla alkaneet ufohavainnot. Skotlannin Findhorniin syntyi 1960-luvun taitteessa new age -yhteisö. Transpersoonallisen psykologian kannattajat pyrkivät 1960-luvulla ottamaan ihmisyyteen henkisemmän ja laajemman näkökulman. Tämän suuntauksen pohjana toimivat C. G. Jungin ja Abraham Maslowin ajatukset, psykosynteesi sekä parapsykologian ja psykedeelien tutkimus.
John Adams (säveltäjä)
Tuotanto
Samalla tavalla Adamsin vuonna 1993 kantaesitetty Kamarisinfonia yhdistää Schönbergin virtuoosista ekspressionismia ja sarjakuvasoundtrackien maanisuutta. 15 soittajalle sävelletty Kamarisinfonia on ollut hyvin suosittu: yli 40 yhtyettä on jo ehtinyt soittaa teosta.
New age
Historiaa
New agen voidaan katsoa saaneen alkunsa 1960-luvun lopulla herätysliikkeenä. Vaihtoehtokulttuurin piirissä alettiin puhua ”uudesta ajasta”, joka koettiin henkisenä ja yksilöllisenä muutoksena. Vaikka uskonnot kuten buddhalaisuus, hindulaisuus ja uuspakanuus olivatkin suosittuja, järjestäytyneen uskonnollisuuden sijaan etsittiin usein henkilökohtaista henkistä kokemusta. Suosioon nousivat esimerkiksi taolaisuuden pyhä kirja Yijing, psykedeelien käyttö, intialaiset gurut, feminismin toinen aalto, jumalatar-liike ja astrologia.
John Adams (säveltäjä)
Tuotanto
Adamsin tunnetuimpiin orkesteriteoksiin kuuluvat Short Ride in a Fast Machine, Tromba Lontana, Walt Whitmanin runoon sävelletty The Wound-Dresser sekä El Dorado. Viulukonsertto toi Adamsille vuonna 1995 huomattavan Grawemeyer-palkinnon. Muita Adamsin saamia palkintoja ovat Kalifornian kuvernöörin palkinto elämäntyöstä taiteen parissa sekä Ranskan kulttuuriministeriön myöntämä arvonimi Chevalier (ritari) Ordre des Arts et des Lettres -ritarikunnassa. Helmikuussa 1999 kantaesitettiin Los Angelesissa Naïve and Sentimental Music, 50-minuuttinen orkesteriteos, jota monet pitivät Adamsin siihen asti merkittävimpänä saavutuksena orkesterimusiikin saralla.
New age
Historiaa
1970-luvun alussa alkoi Yhdysvalloissa ilmestyä useita new age -lehtiä. Suomen ensimmäinen alan lehti oli Ufoaika (1972), joka muutti vuonna 1976 nimekseen Ultra. Ihmiset kiinnostuivat esimerkiksi parapsykologiasta, kanavoinnista, mielensä voimalla lusikoita taivuttavasta Uri Gelleristä ja kuolemanrajakokemuksista. Marilyn Fergusonin vuonna 1980 ilmestynyt The Aquarian Conspiracy nousi new age -ajattelun perusteokseksi.
New age -liikkeestä ja sen teemoista tuli yleisesti tunnettu 1980-luvulla, kun näyttelijä Shirley MacLainen teokseen Out on a Limb perustunut televisiosarja näytettiin Yhdysvaltain televisiossa vuonna 1987. Sarjaa seurasi samana vuonna Time-lehden new age -aiheinen erikoisnumero. New age -liikkeeseen tuli 1980-luvulla kysymyksenasetteluja muista yhteiskunnallisista liikkeistä kuten ekologisesta liikkeestä ja naisliikkeestä, ja new agen ajattelu läheni niiden kanssa.